La declaració responsable es pot presentar en qualsevol moment.
Únicament cal emplenar el formulari de presentació i signar-lo digitalment.
Es tracta d'un formulari intel·ligent que porta incorporats els annexos següents:
El sol·licitant hi ha de fer constar les dades d'altres representants de l'empresa, si n'hi ha, així com les dades del personal amb què l'empresa ha de comptar obligatòriament.
També ha d'informar de les dades de l'assegurança de responsabilitat civil i de la garantia constituïda a la Caixa General de Dipòsits de la Generalitat de Catalunya.
Mitjançant aquest annex, també s'informa de les mesures mínimes de seguretat que ha de tenir l'empresa.
Es recomana descarregar i emplenar primer aquest annex de dades complementàries.
Si l'empresa té més d'un representant legal i aquest disposa d'un certificat digital, en la tramitació per internet pot annexar la seva declaració al formulari de presentació.
Es poden presentar tantes declaracions responsables sobre els altres representants legals com es tinguin signades digitalment, en un arxiu comprimit i fins a 1,5 MG.
Si hi ha més d'un representant legal de l'empresa, però no pot signar digitalment la seva declaració, l'haurà de presentar presencialment un cop efectuat el tràmit de presentació.
Per iniciar l'activitat, és imprescindible la declaració dels altres representants de l'empresa.
No caldrà aportar cap certificat acreditatiu conforme els representants legals no tenen antecedents penals per delictes dolosos si el sol·licitant dona el seu consentiment (en el formulari de presentació, i els altres representants, si n'hi ha, en les respectives declaracions responsables) perquè la Generalitat consulti les dades relatives als antecedents penals.
Si no es dona aquest consentiment, caldrà adjuntar un certificat acreditatiu conforme els representants legals que consten al formulari i a l'annex no tenen antecedents penals per delictes dolosos.
Un cop enviat el formulari de presentació, el sistema generarà un justificant de recepció (que conté, entre altres dades, el número de registre d'entrada i el dia i l'hora de presentació), que acredita que ha quedat enregistrat al sistema correctament.
Aquest justificant de recepció conté, a més, una carta de pagament amb les dades necessàries per liquidar la taxa.
Per internet, mitjançant Línia Oberta: https://portal·lacaixa.es/pagos/impuestosrecibosmatriculas_ca.html amb targeta de crèdit o dèbit de qualsevol entitat bancària.
Un cop presentat el formulari, s'emet un justificant de recepció automàtic, en què s'informa que la Direcció General d'Administració de Seguretat inicia la verificació de la declaració responsable.
Cal que us identifiqueu quan envieu el formulari amb l 'idCAT Mòbil o un certificat digital de persona física, persona jurídica i/o persona vinculada.
La Direcció General d'Administració de Seguretat farà les actuacions necessàries per verificar la conformitat de les dades que consten a la declaració responsable d'obertura.
Amb aquesta finalitat, pot demanar a l'empresa de seguretat que presenti la documentació justificativa corresponent.
En aquest procés de verificació, la Policia de la Generalitat – Mossos d'Esquadra inspeccionarà la seu de l'empresa.